A4-0030/99

Ψήφισμα σχετικά με τις θεσμικές συνέπειες της ΟΝΕ στο πλαίσιο της διεύρυνσης

Το Ευρωπαϊκό Κοινοβούλιο,

- έχοντας υπόψη τον Τίτλο VII της Συνθήκης του Άμστερνταμ (πρώην Τίτλος VI),

- έχοντας υπόψη τη μετάβαση στο τρίτο στάδιο της ΟΝΕ,

- έχοντας υπόψη το ψήφισμά του της 14ης Νοεμβρίου 1996 σχετικά την έκθεση της Επιτροπής σύμφωνα με το άρθρο 189Β, παράγραφος 8 της Συνθήκης ΕΚ για το πεδίο εφαρμογής της διαδικασίας συναπόφασης(SEC(96)1225 - C4-0464/96) ((ΕΕ C 362 της 2.12.1996, σελ.267.)),

- έχοντας υπόψη το ψήφισμά του της 10ης Δεκεμβρίου 1996 σχετικά με τη συμμετοχή των πολιτών και των κοινωνικών φορέων στο θεσμικό σύστημα της Ευρωπαϊκής Ένωσης, ((ΕΕ C 20 της 20.1.97, σελ. 31.))

- έχοντας υπόψη το ψήφισμά του της 2ας Απριλίου 1998 σχετικά με το δημοκρατικό έλεγχο κατά την τρίτη φάση της ΟΝΕ ((ΕΕ C 138 της 4.5.1998, σελ. 177.)),

- έχοντας υπόψη το ψήφισμά του της 14ης Μαΐου 1998 για τη βελτίωση της λειτουργίας των θεσμικών οργάνων χωρίς τροποποίηση των Συνθηκών - ενίσχυση της διαφάνειας και της δημοκρατικότητας των πολιτικών της ΕΕ ((ΕΕ C 167 της 1.6.1998, σελ. 211)),

- έχοντας υπόψη το ψήφισμά του της 22ας Οκτωβρίου 1998 σχετικά με την προετοιμασία της συνάντησης των αρχηγών κρατών και κυβερνήσεων του Οκτωβρίου 1998 σχετικά με το πολιτικό μέλλον της Ευρωπαϊκής Ένωσης ((ΣΠ της ημερομηνίας αυτής, Μέρος ΙΙ, σημείο 2)),

- έχοντας υπόψη την ακρόαση της Επιτροπής Θεσμικών Θεμάτων στις 29 Οκτωβρίου 1998,

- έχοντας υπόψη την πρόταση της Επιτροπής σχετικά με την εξωτερική εκπροσώπηση της Κοινότητας στο πλαίσιο της ΟΝΕ η οποία θα τεθεί σε ισχύ την 1η Ιανουαρίου 1999 (COM(98)0637 - C4-0638/98),

- έχοντας υπόψη τα συμπεράσματα του άτυπου Ευρωπαϊκού Συμβουλίου του Pφrtschach στις 24/25 Οκτωβρίου 1998 και του Ευρωπαϊκού Συμβουλίου της Βιέννης στις 11 και 12 Δεκεμβρίου 1998,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Θεσμικών Θεμάτων και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (A4-0030/99),

A. λαμβάνοντας υπόψη ότι είναι σήμερα δεδομένο ότι πριν από την προσεχή διεύρυνση θα πραγματοποιηθεί νέα μεταρρύθμιση των Συνθηκών η οποία θα πρέπει να εξετάσει με ικανοποιητικό τρόπο τα μη επιλυθέντα στο Άμστερνταμ θεσμικά ζητήματα,

Β. λαμβάνοντας υπόψη ότι το θεμελιώδες ζήτημα που παραμένει είναι κατά πόσον οι διατάξεις του παλαιού Τίτλου VI της Συνθήκης του Μάαστριχτ θα είναι επαρκείς για την επιτυχία της ΟΝΕ αφού το επιχείρημα του «κουτιού της Πανδώρας» δεν δικαιολογείται πλέον στο πλαίσιο αναθεώρησης της θεσμικής αρχιτεκτονικής της διευρυμένης Ένωσης,

Γ. λαμβάνοντας υπόψη ότι με την καθιέρση του ευρώ η ΕΕ θα διαθέτει μια κοινή νομισματική πολιτική και ότι το άρθρο 105 της Συνθήκης ΕΚ ορίζει ως πρωταρχικό στόχο του ΕΣΚΤ τη διατήρηση της σταθερότητας των τιμών και την υποστήριξη του συνόλου των πολιτικών της ΕΕ,

Δ. λαμβάνοντας υπόψη ότι αυτή η αδυναμία αφορά τρία βασικά στοιχεία:

α) τη μη υποχρεωτική ισχύ των γενικών προσανατολισμών οικονομικής πολιτικής και των αποτελεσμάτων της πολυμερούς εποπτείας των οποίων το μέσον εφαρμογής είναι η σύσταση,

β) τον έλεγχο μεταξύ «ομοίων» στο θέμα της πολυμερούς εποπτείας και

γ) το δημοκρατικό έλλειμμα,

Ε. λαμβάνοντας υπόψη ότι πρέπει να εξασφαλισθεί ότι ο έλεγχος και η δημοκρατική ευθύνη της ΕΚΤ λαμβάνουν πλήρως υπόψη τις διατάξεις της Συνθήκης, κυρίως όσον αφορά την ανεξαρτησία της,

ΣΤ. λαμβάνοντας υπόψη ότι το Συμβούλιο των Διοικητών της ΕΚΤ πρέπει να λειτουργεί ως σώμα και όχι ως άθροιση ψήφων, ότι ο διοικητής κάθε εθνικής κεντρικής τράπεζας πρέπει να εργάζεται σε συλλογικό πλαίσιο και ότι πρέπει να αποφευχθεί οιοσδήποτε κίνδυνος εθνικοποίησης εκ μέρους των κεντρικών τραπεζών,

Ζ. λαμβάνοντας υπόψη ότι η δημιουργία της κοινής νομισματικής αρχής χωρίς μια αντίστοιχη πραγματική πολιτική αρχή θέτει εκ νέου στο επίκεντρο της συζήτησης το θέμα του ιδιαίτερα μη ικανοποιητικού επιπέδου δημοκρατικής νομιμότητας που έχει επιτευχθεί στην οικοδόμηση της Ευρώπης και ότι ο κίνδυνος να μην υπάρχουν σαφείς ορισμοί των στόχων οικονομικής πολιτικής και ένας επαρκής συντονισμός λόγω έλλειψης πολιτικής συμμετρίας στην ΕΚΤ θα μπορούσαν να την οδηγήσουν σε μια ιδιαίτερα αυστηρή νομισματική πολιτική λόγω έλλειψης συγκλινουσών οικονομικών πολιτικών,

Η. λαμβάνοντας υπόψη το προαναφερθέν ψήφισμά του της 2ας Απριλίου 1998 σχετικά με το δημοκρατικό έλεγχο της ΕΚΤ, το οποίο καλεί την ΕΚΤ να αρχίσει ένα διαρθρωμένο διάλογο με το Κοινοβούλιο σχετικά με τα θέματα που έχουν προβληθεί στο αναφερθέν ψήφισμα και, συγκεκριμένα:

α) με ποιό τρόπο οι στόχοι ή οι κανόνες νομισματικής πολιτικής επηρεάζουν άλλες πολιτικές,

β) με ποιό τρόπο η δημοσίευση προβλέψεων όσον αφορά το ύψος του πληθωρισμού και των επιτοκίων επηρεάζει τη συμπεριφορά των συμμετεχόντων στην αγορά,

γ) με ποιό τρόπο θα αναπτυχθεί από την ΕΚΤ και το Κοινοβούλιο μία κοινή επικοινωνιακή πολιτική που θα έχει ως στόχο να ενημερώσει το κοινό, αλλά και να το πείσει να αποδεχθεί, την απόφαση της ΕΚΤ να μεταβάλει τον επιχειρησιακό της στόχο,

δ) κατά πόσον, εκτός από τον Εναρμονισμένο Δείκτη Τιμών Καταναλωτή, πρέπει να χρησιμοποιηθούν εναλλακτικά μέτρα για τον καθορισμό του στόχου της σταθερότητας των τιμών,

ε) κατά πόσον, δεδομένων των χρονικών καθυστερήσεων στη νομισματική πολιτική, προαναγγελθέντες στόχοι ποσοστών πληθωρισμού θα μπορούσαν να συνιστούν κριτήριο για την αξιολόγηση των επιδόσεων της ΕΚΤ,

Θ. λαμβάνοντας υπόψη ότι το άρθρο 99.1 της Συνθήκης ΕΚ (πρώην άρθρο 103.1) ορίζει ότι τα κράτη μέλη πρέπει να θεωρούν τις οικονομικές τους πολιτικές «θέμα κοινού ενδιαφέροντος» και αυτό σημαίνει ότι η άσκησή τους συντονίζεται στενά στο πλαίσιο του Συμβουλίου,

Ι. λαμβάνοντας υπόψη ότι επιπλέον των κατευθυντήριων αρχών των οικονομικών πολιτικών που προβλέπονται στο άρθρο 4 της Συνθήκης ΕΚ (πρώην άρθρο 3Α), η ΕΚ δεσμεύεται στο νέο Τίτλο VIII της Συνθήκης του Άμστερνταμ στην προώθηση της επίτευξης υψηλού επιπέδου απασχόλησης,

ΙΑ. λαμβάνοντας υπόψη ότι η προσέγγιση των φορολογικών και κοινωνικών πολιτικών δεν αποτέλεσε προϋπόθεση για την υλοποίηση της ΟΝΕ αλλά ότι η δυναμική της θα παρακινήσει τα κράτη μέλη της ζώνης ευρώ να προχωρήσουν προς αυτή την κατεύθυνση,

ΙΒ. λαμβάνοντας υπόψη ότι η λειτουργία της ΟΝΕ θα απαιτήσει - λόγω των διαφορετικών εναρμονίσεων και συντονισμών που αυτή συνεπάγεται - την ενίσχυση της αποτελεσματικότητας (λήψη αποφάσεων με ειδική πλειοψηφία) υπό συνθήκες μεγαλύτερης «δημοκρατικότητας» (ρόλος και αρμοδιότητες του ΕΚ, πολιτική ευθύνη της Επιτροπής, ρόλος του Συμβουλίου, σχέσεις με τα εθνικά κοινοβούλια) καθώς και την εφαρμογή ορισμένων καταλλήλων κανόνων διαφάνειας και διαύγειας,

ΙΓ. λαμβάνοντας υπόψη ότι στο πλαίσιο της ΟΝΕ πρέπει να επιβεβαιωθεί και να ενισχυθεί ο ρόλος της Επιτροπής όσον αφορά την πολιτική ώθηση και την πρωτοβουλία και ότι η αύξηση του ρόλου της Επιτροπής σημαίνει αύξηση του πολιτικού ελέγχου στον οποίο αυτή υποβάλλεται, εμβαθύνοντας τις δυνατότητες που παρέχει η Συνθήκη του Άμστερνταμ,

ΙΔ. λαμβάνοντας υπόψη ότι το ΕΚ θα πρέπει να έχει περισσότερο εκτεταμένο ρόλο, όχι μόνον στην έγκριση νομοθετικών πράξεων αλλά και όταν η Συνθήκη προβλέπει την εκ μέρους του Συμβουλίου έγκριση οικονομικών συστάσεων ή κατευθύνσεων και όταν δρα στο πλαίσιο της πολυμερούς εποπτείας,

ΙΕ. λαμβάνοντας υπόψη ότι το Σύμφωνο Σταθερότητας είναι μια νέα έκδοση του άρθρου 104 (πρώην άρθρο 104Γ) (δεν είναι ούτε περισσότερο συγκεκριμένο ούτε περισσότερο δεσμευτικό), ακόμη και εάν παρουσιάσθηκε ως θεσμική καινοτομία, ότι οι αποφάσεις που αφορούν το συντονισμό των οικονομικών πολιτικών υπόκεινται στη δήλωση προθέσεων και ότι το Σύμφωνο Σταθερότητας δεν μπορεί να καλύψει την απουσία κυβερνητικών μέσων ή οικονομικού πόλου, δηλαδή ενός θεσμικού οργάνου που να λαμβάνει τα αναγκαία μέτρα για την αντιμετώπιση εσωτερικής ή διεθνούς κρίσεως,

ΙΣΤ. λαμβάνοντας υπόψη την έκκλησή του προς την Επιτροπή και το Συμβούλιο, σύμφωνα με το πλέον πρόσφατο ψήφισμά του της 14ης Μαΐου 1998, να αρχίσουν τη συζήτηση που θα οδηγήσει σε αποτελέσματα σχετικά με το σχέδιο διοργανικής συμφωνίας για το συντονισμό των εθνικών οικονομικών πολιτικών και για τον έλεγχο και την παρακολούθηση του Συμφώνου Σταθερότητας και Ανάπτυξης ή, εναλλακτικά, να υποβάλουν εντός του πρώτου τριμήνου του 1999 νομοθετική πρόταση σχετικά με «λεπτομερείς κανόνες για τη διαδικασία πολυμερούς εποπτείας», όπως προβλέπεται στο άρθρο 99, παράγραφος 5, της Συνθήκης ΕΚ (πρώην άρθρο 103, παράγραφος 5),

ΙΖ. λαμβάνοντας υπόψη ότι το ευρώ θα είναι το πρώτο νόμισμα που θα είναι σε θέση να αντιταχθεί στην υπεροχή του δολαρίου μετά το Β' Παγκόσμιο Πόλεμο και ότι αυτή η εξέλιξη θα υλοποιηθεί μόνον εάν η ΟΝΕ καταστεί ενιαίος και αυτόνομος παράγοντας του διεθνούς συστήματος, πράγμα που συνεπάγεται την ανάγκη κατάλληλης λύσης του προβλήματος της εξωτερικής εκπροσώπησης της Ένωσης στο πλαίσιο της ΟΝΕ, ανάλογης με την οικονομική και εμπορική της βαρύτητα,

ΙΗ. λαμβάνοντας υπόψη ότι εάν το Συμβούλιο επιθυμεί η Ένωση να συμμετέχει σε ένα επίσημο σύστημα, η σχετική απόφασή του πρέπει να λαμβάνεται ομόφωνα, όσον αφορά τη συμφωνία περί σταθερών συναλλαγματικών ισοτιμιών, πράγμα το οποίο σημαίνει ότι αφότου διευρυνθεί η Ένωση μια επίσημη συμφωνία θα πρέπει να τυγχάνει της ομοφωνίας ενός αριθμού κρατών από 15 έως 25,

ΙΘ. λαμβάνοντας υπόψη ότι θα ήταν ιδιαίτερα επικίνδυνο να ωθηθούμε σε μια αναθεώρηση των Συνθηκών της οποίας δεν θα έχει προηγηθεί ένας προβληματισμός σχετικά με τους στόχους που επιδιώκονται για την Ευρώπη του 21ου αιώνα και ότι είναι σαφές ότι οι προβληματισμοί πρέπει να εντάσσονται στο πλαίσιο αυτής της πραγματικότητας λαμβάνοντας υπόψη αφενός τη διεύρυνση αλλά αφετέρου και την ανάγκη που είναι σύμφυτη με αυτή την πολιτιστική επανάσταση την οποία αποτελεί η ΟΝΕ για τη ρύθμιση των ζητημάτων τα οποία δεν μπορούν να επιλυθούν στο πλαίσιο των υφιστάμενων Συνθηκών,

ΣΧΕΤΙΚΑ ΜΕ ΤΟ ΘΕΣΜΙΚΟ ΠΛΑΙΣΙΟ ΤΗΣ ΕΕ

1. εκτιμά ότι η ποιοτική αλλαγή (πολιτιστική επανάσταση) των σχέσεων μεταξύ εθνικής κυριαρχίας και αρμοδιοτήτων της ΕΕ, την οποία αποτελεί η μετάβαση στο ενιαίο νόμισμα, πρέπει να συνοδεύεται από πραγματικές δυνατότητες χάραξης και εξασφάλισης, στο ευρωπαϊκό επίπεδο, συντονισμένων οικονομικών πολιτικών ικανών να προωθήσουν την αλληλεγγύη, την οικονομική και κοινωνική συνοχή και την ισότητα ευκαιριών μεταξύ των πολιτών όλων των κρατών μελών, συγκεκριμένα:

- μια οικονομική και κοινωνική ένωση η οποία θα στηρίζεται στις αρχές της αλληλεγγύης και της επικουρικότητας και θα είναι το πολιτικό αντίβαρο της νομισματικής ένωσης[semigr ]

- ένα ευρωπαϊκό κοινωνικό καθεστώς, το οποίο πρέπει να βασίζεται σε μια βαθμιαία προσέγγιση σύμφωνα με τη μέθοδο των ελαχίστων προδιαγραφών και του συντονισμού (π.χ. νομοθεσία της εργασίας, κοινωνική ασφάλιση, καταπολέμηση του κοινωνικού αποκλεισμού, προώθηση της απασχόλησης)[semigr ]

- η εξωτερική εκπροσώπηση της ΟΝΕ η οποία πρέπει να παρέχει τη δυνατότητα στα θεσμικά όργανα της ΕΕ με μία μόνον φωνή να προβάλλουν σε παγκόσμιο επίπεδο τους στόχους που είναι εγγεγραμμένοι στη Συνθήκη[semigr ]

- η θεσμική μεταρρύθμιση η οποία πρέπει να ενισχύσει την αποτελεσματικότητα των θεσμικών οργάνων καθώς και τα μέσα δημοκρατικού ελέγχου και τη συμμετοχή των πολιτών[semigr ]

- μια αυστηρή εφαρμογή της διαφάνειας και διαύγειας σε όλες τις πράξεις που αφορούν την ΟΝΕ, ούτως ώστε οι διάφορες εθνικές διοικήσεις και οι πολίτες να μπορούν να διαθέτουν ακριβή και πλήρη γνώση των διαδικασιών αυτών[semigr ]

ΣΧΕΤΙΚΑ ΜΕ ΤΗ ΝΟΜΙΣΜΑΤΙΚΗ ΕΝΩΣΗ

2. υπενθυμίζει στο ΕΣΚΤ ότι, στο πλαίσιο της Συνθήκης του Μάαστριχτ, η μεταβίβαση αρμοδιοτήτων ως προς τη χάραξη πολιτικής, η ανεξαρτησία ως προς τη στοχοθέτηση και τα χρησιμοποιούμενα μέσα, καθώς και οι εξουσίες που έχουν αποκτηθεί από την ΕΚΤ και τις εθνικές κεντρικές τράπεζες δεν είναι εξουσίες που τους ανήκουν δικαιωματικά αλλά εξουσίες που έχουν μεταβιβασθεί από τις πολιτικές αρχές οι οποίες, με τη σειρά τους, υπέχουν ευθύνη στους πολίτες τους[semigr ]

3. θεωρεί ότι οι αναμενόμενες μεταρρυθμίσεις προϋποθέτουν μια σφαιρική θεώρηση της μελλοντικής θεσμικής μορφής της ΕΕ όπου η νομισματική πλευρά απαιτεί πολύ συγκεκριμένες βελτιώσεις[semigr ]

4. εκτιμά ότι οι διατάξεις των καταστατικών του ΕΣΚΤ και της ΕΚΤ θα πρέπει να αποτελέσουν αντικείμενο μιας απλοποιημένης διαδικασίας αναθεώρησης (άρθρο 107, πρώην άρθρο 106 της Συνθήκης ΕΚ) όπου η ανεξαρτησία της ΕΚΤ δεν ανήκει σ' αυτή την απλοποιημένη διαδικασία αναθεώρησης,

5. πιστεύει ότι οι διατάξεις του άρθρου 105, παράγραφος 6 της Συνθήκης ΕΚ (25.2 του καταστατικού της ΕΚΤ) θα πρέπει να προβλέπουν μια νομική βάση που θα παρέχει τη δυνατότητα, εάν χρειασθεί, για ανάληψη δράσης σε επίπεδο ΕΕ και όχι μόνον εκ μέρους της ΕΚΤ στο θέμα της προληπτικής εποπτείας πιστωτικών ιδρυμάτων[semigr ]

6. υποστηρίζει ότι με την προοπτική της διεύρυνσης της ΕΕ πρέπει να θεσπισθεί ένα σύστημα, προκειμένου να αποφευχθεί ο διπλός κίνδυνος της μετατροπής του Συμβουλίου των Διοικητών σε σώμα εθνικών αντιπροσώπων και του περιορισμού της ΕΚΤ σε μια απλή γραμματεία του ΕΣΚΤ[semigr ]

7. φρονεί ότι οι ακροάσεις επιβεβαίωσης θα πρέπει να εφαρμόζονται για:

α) τα μέλη της Εκτελεστικής Επιτροπής της ΕΚΤ,

β) τους υποψηφίους της Επιτροπής και της ΕΚΤ για την Οικονομική και Δημοσιονομική Επιτροπή (βλ. άρθρο 109 Γ (2)),

γ) τους υποψηφίους της Επιτροπής και της ΕΚΤ για το Γραφείο Παρατηρητή της Κοινότητας στο ΔΝΤ έως ότου εγκριθεί τροπολογία στους κανόνες του ΔΝΤ που διέπουν την εκπροσώπηση[semigr ]

αναμένει σε περίπτωση απόρριψης ενός υποψηφίου εκ μέρους του, όπως ο ορισθείς αποσύρει την υποψηφιότητά του ζητεί δε από τους προέδρους των ενδιαφερόμενων θεσμικών οργάνων να γνωστοποιήσουν την αντίδρασή τους σ´ αυτή την θεσμική εξισορρόπηση που αποσκοπεί στην μερική κάλυψη του δημοσιονομικού ελλείμματος[semigr ]

8. θεωρεί ότι είναι επιτακτική ανάγκη ο ορισμός του Προέδρου της ΕΚΤ να μην γίνεται «κατόπιν κοινής συμφωνίας των κυβερνήσεων των κρατών μελών», ιδίως όταν πρόκειται να αυξηθεί ο αριθμός των κρατών μελών[semigr ]

ΣΧΕΤΙΚΑ ΜΕ ΤΗΝ ΟΙΚΟΝΟΜΙΚΗ ΕΝΩΣΗ

9. εκτιμά ότι θα πρέπει να γίνει αναθεώρηση του συντονισμού των συγκεκριμένων οικονομικών και κοινωνικών εθνικών πολιτικών προκειμένου να επιτευχθεί η εφαρμογή μιας συνεκτικής και αποτελεσματικής οικονομικής πολιτικής στο επίπεδο της ΕΕ και των κρατών μελών της, η εγγύηση μιας δημοκρατικής δημόσιας συζήτησης (με αυξημένο συντονισμό μεταξύ εθνικών κοινοβουλίων και Ευρωπαϊκού Κοινοβουλίου) σχετικά με τις ευρωπαϊκές οικονομικές επιλογές και η βελτίωση της διαδικασίας λήψης αποφάσεων και της διαφάνειάς της[semigr ] λαμβάνοντας υπόψη ότι είναι όλο και πιο σημαντικός ο ρόλος που διαδραματίζουν οι άτυπες συνεδριάσεις Euro-11 στο Συμβούλιο ECOFIN εκτός του γενικού θεσμικού πλαισίου της Ευρωπαϊκής Ένωσης, θεωρεί ότι είναι επειγόντως απαραίτητο να επιτευχθεί διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής, συμφωνία η οποία θα οδηγήσει στην εφαρμογή δημοκρατικότερων διαδικασιών λήψεως αποφάσεων μεταξύ αυτών των θεσμικών οργάνων όσον αφορά τη διατύπωση και την έγκριση των ετήσιων οικονομικών γενικών κατευθυντηρίων γραμμών[semigr ]

10. υπογραμμίζει ότι για το σκοπό αυτό θα πρέπει αφενός να επεκταθεί το πεδίο των γενικών προσανατολισμών της οικονομικής πολιτικής στις διάφορες μακρο-οικονομικές πολιτικές (δημοσιονομικές πολιτικές, βελτίωση της ανταγωνιστικότητας, διαρθρωτικές πολιτικές στον τομέα της αγοράς αγαθών και υπηρεσιών καθώς και στην αγορά της εργασίας) πράγμα που δεν απαιτεί τροποποίηση της Συνθήκης, και αφετέρου τροποποιώντας το άρθρο 99 της Συνθήκης ΕΚ (παλαιό άρθρο 103) να δημιουργηθεί μια «μικτή πολιτική» η οποία θα περιλαμβάνει δεσμευτικούς στόχους άλλους από το μόνο στόχο του δημοσίου ελλείμματος[semigr ] ξεκινώντας από αυτά θα μπορούσε να προβλεφθεί ότι:

- το Συμβούλιο αποφασίζει με ειδική πλειοψηφία τους γενικούς προσανατολισμούς της οικονομικής πολιτικής που έχουν δεσμευτικό χαρακτήρα, μετά από πρόταση της Επιτροπής και σύμφωνη γνώμη του ΕΚ καθώς και γνωμοδότηση της Οικονομικής και Κοινωνικής Επιτροπής που θα έχουν υποχρεωτική ισχύ[semigr ]

- το μέσον της σύστασης στους γενικούς προσανατολισμούς της οικονομικής πολιτικής, θα αντικατασταθεί από την απόφαση με πλήρη σεβασμό του Συμφώνου Σταθερότητας και της ανεξαρτησίας της ΕΚΤ[semigr ]

- η πολυμερής εποπτεία θα ασκείται από το Συμβούλιο και θα καταλήγει σε υποχρεωτικές αποφάσεις που λαμβάνονται με ειδική πλειοψηφία κατόπιν προτάσεως της Επιτροπής[semigr ]

- το ΕΚ θα πρέπει να καλείται να εκφέρει τη γνώμη του καθόλη τη διάρκεια της διαδικασίας και ιδιαίτερα σε δύο περιπτώσεις:

. τη συζήτηση της οικονομικής πολιτικής με βάση τη σύσταση της Επιτροπής επί των γενικών προσανατολισμών οικονομικής πολιτικής με την ενεργό συμμετοχή της Επιτροπής και του Συμβουλίου,

. τη συμμετοχή του Προέδρου του ΕΚ και της ΕΚΤ στο Ευρωπαϊκό Συμβούλιο του Ιουνίου κάθε έτους το οποίο θα συζητεί την οικονομική πολιτική, πράγμα που θα παρέχει μεγαλύτερη διαφάνεια στις πραγματοποιούμενες επιλογές και θα διευκολύνει την αποδοχή τους από την κοινή γνώμη[semigr ]

11. καλεί την Επιτροπή και το Συμβούλιο να διευκρινίσουν το περιεχόμενο του άρθρου 104 ΣΕΚ (πρώην άρθρο 104 Γ) λαμβάνοντας υπόψη το ρόλο των δαπανών δημόσιας επένδυσης στην εκτίμηση των δημοσίων ελλειμμάτων των κρατών μελών[semigr ]

ΣΧΕΤΙΚΑ ΜΕ ΤΑ ΘΕΣΜΙΚΑ ΟΡΓΑΝΑ

Σχετικά με το ρόλο του Ευρωπαϊκού Κοινοβουλίου12. εκτιμά ότι θα πρέπει να ενισχυθεί η παρέμβαση του ΕΚ όσον αφορά την ΟΝΕ με εξαίρεση τις αποφάσεις της ΕΚΤ που καλύπτονται από την ανεξαρτησία της οι οποίες θα πρέπει να αποτελούν αντικείμενο κατάλληλης ενημέρωσης και κατάλληλου διαλόγου ((Βλ. ψήφισμα της 2ας Απριλίου 1998 σχετικά με τη δημοκρατική ευθύνη στην τρίτη φάση της ΟΝΕ (ΕΕ C 138 της 4.5.1998, σελ. 177))), ότι η διαδικασία συνεργασίας θα πρέπει να αντικατασταθεί από τη διαδικασία συναπόφασης για όλες τις αποφάσεις που έχουν νομοθετικό χαρακτήρα, ιδίως στα άρθρα 99, παράγραφος 5, 102, παράγραφος 2 και 103, παράγραφος 2 (πρώην άρθρα 103.5, 104.Α2 και 104.Β2) τα οποία αφορούν αντίστοιχα τους τρόπους εφαρμογής της διαδικασίας πολυμερούς εποπτείας, την απαγόρευση της προνομιακής πρόσβασης και το καθεστώς προκαταβολών προς τα κράτη και ότι το άρθρο 106, παράγραφος 2 (πρώην άρθρο 105.Α2) που αφορά τα μέτρα εναρμόνισης των ονομαστικών αξιών και των κερμάτων θα μπορούσε να περάσει στη διαδικασία διαβούλευσης[semigr ]

Σχετικά με το ρόλο της Επιτροπής

13. εκτιμά ότι η Επιτροπή θα πρέπει να έχει μεγαλύτερο ρόλο στην εποπτεία των πολιτικών των κρατών μελών εξασφαλίζοντας απόλυτο συγχρονισμό μεταξύ των κατευθυντηρίων γραμμών που εγκρίνονται στο θέμα της απασχόλησης το φθινόπωρο και των γενικών προσανατολισμών οικονομικής πολιτικής που αποφασίζονται την επόμενη άνοιξη, οι οποίες πρέπει να λαμβάνουν υπόψη τις αποφάσεις στον τομέα της απασχόλησης που ελήφθησαν το φθινόπωρο και ότι οι κατευθυντήριες γραμμές για το θέμα της απασχόλησης και οι γενικοί προσαντολισμοί οικονομικής πολιτικής θα ήταν καλύτερα να εγκρίνονται συγχρόνως[semigr ]

Σχετικά με το ρόλο του Συμβουλίου

14. υποστηρίζει ότι το Συμβούλιο πρέπει να υιοθετήσει τρόπους εσωτερικής οργάνωσης και συντονισμού με στόχο την εξασφάλιση της πολιτικής διεύθυνσης του συνόλου των μακρο-οικονομικών ρυθμίσεων (όχι μόνον το Συμβούλιο Ecofin αλλά και τα άλλα ειδικευμένα Συμβούλια σε συνεργασία με το Συμβούλιο Γενικών Υποθέσεων)[semigr ]

15. εκτιμά ότι το Συμβούλιο Ευρώ θα πρέπει να έχει ένα αναγνωρισμένο καθεστώς στη Συνθήκη και θα πρέπει να έχει για τα μέλη της νομισματικής ένωσης τις ίδιες αρμοδιότητες που έχει το Συμβούλιο για το σύνολο της Ένωσης, δηλαδή να λαμβάνει αποφάσεις[semigr ] τα πλεονεκτήματα του άτυπου συντονισμού είναι προφανώς αναμφισβήτητα, αλλά τα όριά του είναι επίσης σημαντικά εάν επιθυμούμε αυτά που συζητούνται σε ένα άτυπο Συμβούλιο να καταλήγουν σε αποφάσεις των εθνικών κοινοβουλίων όσον αφορά το δημοσιονομικό, τον κοινωνικό και τον περιβαλλοντικό τομέα[semigr ]

ΣΧΕΤΙΚΑ ΜΕ ΤΗ ΔΙΑΚΟΙΝΟΒΟΥΛΕΥΤΙΚΗ ΣΥΝΕΡΓΑΣΙΑ (ΕΚ ΚΑΙ ΕΘΝΙΚΑ ΚΟΙΝΟΒΟΥΛΙΑ)

16. εμμένει στο γεγονός ότι η συνεργασία μεταξύ του ΕΚ και των εθνικών κοινοβουλίων πρέπει να αναλυθεί σε ένα ευρύτερο πλαίσιο συνεργασίας προκειμένου να αξιολογηθεί ο ρόλος της Διάσκεψης Επιτροπών Ευρωπαϊκών Υποθέσεων (COSAC) αφενός και των παράλληλων διαύλων που υπάρχουν ήδη μέσω των ειδικευμένων επιτροπών αφετέρου, τόσο ως προς την αποτελεσματικότητά τους όσο και ως προς τον εξορθολογισμό του δημοκρατικού ελέγχου χωρίς τη δημιουργία νέων οργάνων ή «κοινοβουλευτικών επιτροπών»[semigr ]

ΣΧΕΤΙΚΑ ΜΕ ΝΕΕΣ ΕΥΡΩΠΑΙΚΕΣ ΠΟΛΙΤΙΚΕΣ

17. θεωρεί ότι η απουσία κοινής οικονομικής και φορολογικής πολιτικής είναι εντελώς ασυμβίβαστη με την ενοποιημένη διαχείριση της νομισματικής πολιτικής[semigr ] όσον αφορά τη φορολογική πολιτική, θα ήταν επιθυμητή η προσέγγιση των φορολογικών συστημάτων των κρατών μελών της ζώνης ευρώ, ιδιαίτερα για τη φορολογία της αποταμίευσης και των εταιριών που θα πρέπει να αποφασίζεται με ειδική πλειοψηφία[semigr ]

18. εκτιμά ότι όσον αφορά την κοινωνική πολιτική, το ευρώ θα πρέπει να ενθαρρύνει τα κράτη μέλη να εγκρίνουν ένα ελάχιστο αριθμό κοινών κανόνων προκειμένου να προχωρήσουν προς ένα πραγματικό ευρωπαϊκό κοινωνικό πρότυπο, προς την πλήρη απασχόληση, προς ένα υγιές περιβάλλον το οποίο οι ευρωπαίοι πολίτες θα απολαμβάνουν άμεσα και προς την καθιέρωση ενός χώρου ελευθερίας, ασφάλειας και δικαιοσύνης στον οποίον θα αναγνωρίζονται τα θεμελιώδη δικαιώματα και θα ενισχύονται οι διαδικασίες και διαρθρώσεις της δικαστικής και αστυνομικής συνεργασίας[semigr ] ότι οι μηχανισμοί αλληλεγγύης και οικονομικής, κοινωνικής και εδαφικής συνοχής πρέπει να τελειοποιηθούν με την προοπτική της διεύρυνσης[semigr ]

19. υπογραμμίζει ότι η οικοδόμηση μιας νομισματικής ένωσης θα απαιτήσει ένα δημοσιονομικό σύστημα «ομοσπονδιακού χαρακτήρα» ή τουλάχιστον ένα θεσμικό και δημοσιονομικό μηχανισμό που θα παρέχει τη δυνατότητα της αντιμετώπισης μιας κατάστασης κρίσης για ένα ή περισσότερα κράτη μέλη[semigr ] ότι η μελλοντική χρηματοδότηση της Ευρωπαϊκής Ένωσης πρέπει να εξετασθεί σε συνάρτηση με το στόχο της οικονομικής, κοινωνικής και εδαφικής συνοχής που καθορίζεται από τη Συνθήκη, καταδικάζοντας την αποκαλούμενη θεωρία της «δίκαιης επιστροφής» όσον αφορά τους ιδίους πόρους και λαμβάνοντας υπόψη το σύνολο των δημοσιονομικών και μη δημοσιονομικών πλεονεκτημάτων που απορρέουν από τη συμμετοχή στην ευρωπαϊκή οικοδόμηση[semigr ]

ΣΧΕΤΙΚΑ ΜΕ ΤΗΝ ΕΞΩΤΕΡΙΚΗ ΕΚΠΡΟΣΩΠΗΣΗ ΤΗΣ ΟΝΕ

20. λαμβάνει υποσημείωση την απόφαση που ελήφθη στο Ευρωπαϊκο Συμβούλιο της Βιέννης να εγκριθεί «τριμερής εκπροσώπηση» (Συμβούλιο, Επιτροπή και ΕΚΤ) στους τομείς των οικονομικών και νομισματικών υποθέσεων, καθώς και των συναλλαγματικών ρυθμίσεων[semigr ]

21. θεωρεί ότι το άρθρο 111 της Συνθήκης ΕΚ (πρώην άρθρο 109.4) το οποίο απαιτεί την ομοφωνία των χωρών που συμμετέχουν στη ζώνη ευρώ μετά από διαβούλευση με το ΕΚ θα πρέπει να αντικατασταθεί από σύστημα ειδικής πλειοψηφίας και κυρίως ενόψει της διεύρυνσης[semigr ]

22. εκτιμά ότι θα ήταν αναγκαία η δέουσα μεταρρύθμιση των καταστατικών διεθνών οργανισμών όπως το ΔΝΤ για την αναγνώριση της νέας πραγματικότητας της ΟΝΕ[semigr ]

23. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, το Συμβούλιο, την Επιτροπή καθώς και τις κυβερνήσεις και τα κοινοβούλια των κρατών μελών.